Document ID: 32000R1510

KOMISIJAS REGULA (EK) Nr. 1510/2000
(2000. gada 12. jūlijs),
ar ko groza B pielikumu Padomes Regulai (EEK) Nr. 1766/92 par labības tirgus kopīgo organizāciju
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 1766/92 par labības tirgus kopīgo organizāciju1, kurā jaunākie grozījumi izdarīti ar Regulu (EK) Nr. 1253/19992, un jo īpaši tās 13. panta 11. punktu,
tā kā:
(1) 8. pantā Padomes 1993. gada 6. decembra Regulā (EK) Nr. 3448/93, ar ko nosaka tirdzniecības režīmu, kas piemērojams dažām precēm, kuras iegūst lauksaimniecības produktu pārstrādē3, kurā jaunākie grozījumi izdarīti ar Komisijas Regulu (EK) Nr. 2491/984, paredzēts, ka, eksportējot preces, par lauksaimniecības produktiem, kas izmantoti to ražošanai, ir tiesības saņemt kompensāciju, kura noteikta saskaņā ar noteikumiem par attiecīgās nozares tirgus kopīgo organizāciju.
(2) Regulas (EEK) Nr. 1766/92 13. pants paredz kompensāciju par dažiem produktiem, uz kuriem attiecas minētā regula, ja tos eksportē tādu preču veidā, kas uzskaitītas B pielikumā.
(3) Ņemot vērā Kopienas saistības, kas izriet no Pasaules Tirdzniecības organizācijas (PTO) Lauksaimniecības nolīguma5, un pieejamos budžeta līdzekļus un ņemot vērā paredzamās lauksaimniecības produktu cenu izmaiņas Kopienā un pasaules tirgū, kā arī lauksaimniecības produktu eksporta cenu izmaiņas gadījumā, kad tos eksportē tādu preču veidā, kādas nav uzskaitītas Līguma I pielikumā, jāierobežo iespēja piešķirt eksporta kompensāciju par lauksaimniecības produktiem tādu preču veidā, kurās tos var iekļaut.
(4) Tādēļ jāgroza Regulas (EEK) Nr. 1766/92 B pielikuma preču saraksts.
(5) Šajā regulā paredzētie pasākumi ir saskaņā ar Labības nozares pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 1766/92 B pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī.
To nepiemēro attiecībā uz kompensācijas sertifikātiem, kas izdoti pirms šīs regulas spēkā stāšanās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 12. jūlijā

Labels: 3
2
17
6